rejauldu/bengali-wikipedia huggingface dataset:
প্রশান্তবিহারী মুখোপাধ্যায় (১৯০৯ - ১৯৮৪) ছিলেন কলকাতা হাইকোর্টের ষোড়শ প্রধান বিচারপতি। তিনি ১৯৭০ খ্রিস্টাব্দ থেকে ১৯৭২ খ্রিস্টাব্দ পর্যন্ত প্রধান বিচারপতির দায়িত্ব পালন করেন ।  তিনি আইন ও দর্শনের উপর অসংখ্য গ্রন্থ রচনা করেছেন। এছাড়াও তিনি কলকাতা বিশ্ববিদ্যালয়ে 'ঠাকুর আইন' অধ্যাপকের পদে অধিষ্ঠিত ছিলেন।   পরিবার  প্রশান্তবিহারী ছিলেন বাংলার ল্যান্ড রেকর্ডস্-এর ডিরেক্টর রায় বাহাদুর বিজয় বিহারী মুখোপাধ্যায়ের জ্যেষ্ঠ পুত্র। তার অনুজ সব্যসাচী মুখোপাধ্যায় (১৯২৭ - ১৯৯০) ভারতের প্রধান বিচারপতি হন ।  প্রশান্তবিহারী মুখোপাধ্যায় গীতা মুখোপাধ্যায়কে বিবাহ করেন। তিনি ১৯৬৪ খ্রিস্টাব্দে ভারতীয় রেড ক্রস সোসাইটি পদক লাভ করেন ।   কর্মজীবন  একজন তরুণ আইনজীবী হিসেবে প্রশান্তবিহারী বিখ্যাত  ভাওয়াল সন্ন্যাসী মামলায় আইনি দলের সদস্য ছিলেন । Partha Chatterjee, A Princely Impostor? The Strange and Universal History of the Kumar of Bhawal (Princeton: 2002), p. 378. ব্রিটিশ ভারতে হাইকোর্টের তিনি একজন সর্বকনিষ্ঠ আইনজীবী বিচারপতি হন। High Court at Calcutta: Sesquicentenary Celebration, 1862-2012 (Calcutta: High Court Souvenir Committee: 2012), p. 57. সাংবিধানিক বিষয়ের উপর প্রশান্তবিহারীর পাণ্ডিত্য ছিল এবং এই বিষয়ের উপর বেশ কিছু গ্রন্থ রচনা করেছেন। উল্লেখযোগ্য গ্রন্থগুলি হল-   দ্য ক্রিটিক্যাল প্রবলেমস অফ দি ইন্ডিয়ান কন্সটিটিউশন (১৯৬৭)  থ্রি এলিমেন্টাল প্রবলেমস্ অফ দি ইন্ডিয়ান কন্সটিটিউশন (১৯৭২)  দ্য ইন্ডিয়ান কন্সটিটিউশন: চেঞ্জ অ্যান্ড চ্যালেঞ্জ (১৯৭৬)  আইন ও সংবিধানের বিষয় ছাড়াও তিনি বাংলা সাহিত্য এবং বৈদান্তিক দর্শনের উপরও কয়েকটি বই লেখেন। তন্মধ্যে উল্লেখযোগ্য গ্রন্থটি হল- বঙ্কিমচন্দ্র চ্যাটার্জিস্ রাইটিংস্: সোসাইটি অ্যান্ড স্ট্রাইভিং (১৯৬৭) - বাংলায় বঙ্কিম সাহিত্য :সমাজ ও সাধনা এবং  আদি শঙ্করের জীবনের উপর - দ্য প্যানোরামা অফ দ্য লাইফ, মেসেজ অ্যান্ড ফিলোজফি অফ শঙ্করা (১৯৭৭)  প্রশান্তবিহারী বিমল চট্টোপাধ্যায় প্রতিষ্ঠিত ওয়েস্ট বেঙ্গল প্যারা-সাইকোলজিক্যাল সোসাইটির সঙ্গে যুক্ত ছিলেন।    তথ্যসূত্র   বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:কলকাতা উচ্চ আদালতের প্রধান বিচারপতি বিষয়শ্রেণী:১৯৮৪-এ মৃত্যু বিষয়শ্রেণী:১৯০৯-এ জন্ম
থাম্ব|জাতিসংঘের শরণার্থী বিষয়ক হাইকমিশনারের কার্যালয় জাতিসংঘ শরণার্থীবিষয়ক হাইকমিশনার (ইংরেজি ভাষা: United Nations High Commissioner for Refugees, সংক্ষেপে UNHCR) জাতিসংঘের কার্যত একটি আন্তর্জাতিক সংস্থা যার দায়িত্ব হচ্ছে জাতিসংঘ বা কোন দেশের সরকারের অনুরোধে স্বদেশহীন, বাস্তুহারা, বিতাড়িত, মাতৃভূমিচ্যূত শরণার্থীদেরকে রক্ষা করা, তাদের অবস্থাকে সমর্থন যোগানো এবং নিজ দেশে ফেরা বা যথোপযুক্ত পুনর্বাসনের ব্যবস্থা করা। এটি ১৯৫০ সালের ১৪ ডিসেম্বর প্রতিষ্ঠিত হয়। এটি দুইবার, ১৯৫৪ এবং ১৯৮১সালে নোবেল শান্তি পুরস্কার লাভ করে। বর্তমান হাইকমিশনার ফিলিপ্পো গ্রান্ডি ২০১৬ থেকে কর্মরত। তিনি একাদশতম (১১শ তম) হাইকমিশনার। হাইকমিশনারের সদর দপ্তর সুইজারল্যান্ডের জেনেভা শহরে অবস্থিত। তাদের ১৩৫ টি দেশে প্রায় ১৭,৩০০ জন কর্মী রয়েছে।  তথ্যসূত্র   বহিঃসংযোগ    Official web site  UNHCR's "Refworld" refugee document and news web site: from UNHCR's Status Determination and Protection Information Section (SDPIS) in the Division of International Protection Services (DIPS).  Bottled Water Program in Support of the UNHCR  News from UNHCR official website  "Basic facts" from official website  Measuring Protection by Numbers, Report from official website  বিষয়শ্রেণী:নোবেল শান্তি পুরস্কার বিজয়ী সংস্থা বিষয়শ্রেণী:জাতিসংঘের বিশেষায়িত সংস্থা বিষয়শ্রেণী:জাতিসংঘের সহায়ক সংস্থা বিষয়শ্রেণী:যুদ্ধ পরবর্তী বিষয়শ্রেণী:জাতিসংঘ উন্নয়ন দল বিষয়শ্রেণী:জেনেভাভিত্তিক সংগঠন বিষয়শ্রেণী:১৯৫০-এ প্রতিষ্ঠিত সংগঠন বিষয়শ্রেণী:নোবেল পুরস্কার বিজয়ী সংস্থা বিষয়শ্রেণী:সুইস নোবেল বিজয়ী বিষয়শ্রেণী:একাধিকবার নোবেল বিজয়ী বিষয়শ্রেণী:যুদ্ধের পরিণাম বিষয়শ্রেণী:জাতিসংঘ উন্নয়ন গ্রুপ বিষয়শ্রেণী:সুইজারল্যান্ডীয় নোবেল বিজয়ী বিষয়শ্রেণী:জাতিসংঘ শরণার্থীবিষয়ক হাইকমিশনার
আর্মেনিয়া-উরুগুয়ে সম্পর্ক, আর্মেনিয়া এবং উরুগুয়ে এর মাঝে বিদ্যমান দ্বিপাক্ষিক সম্পর্ককে নির্দেশ করে। উরুগুয়ে লাতিন আমেরিকার একটি ক্ষুদ্র দেশ। কিন্তু, উরুগুয়েতে, দেশটির আকারের তুলনায়, বড় সংখ্যার আর্মেনীয় অধিবাসী বসবাস করে। উরুগুয়েতে বসবাসরত আর্মেনীয় সম্প্রদায়ের মানুষের সংখ্যা প্রায় ১৬ হাজার।  আর্মেনিয়াতে উরুগুয়ের, অথবা উরুগুয়েতে আর্মেনিয়ার কোন স্থায়ী দূতাবাস নেই। আর্জেন্টিনার রাজধানী বুয়েনোস আইরেস-এ অবস্থিত আর্মেনীয় দূতাবাসের নিকট উরুগুয়ে সম্পর্কিত বিভিন্ন কূটনৈতিক বিষয়াবলী এবং অন্যান্য কার্যক্রমের দায়িত্ব ন্যস্ত রয়েছে এবং আর্জেন্টিনার আর্মেনিয়া দূতাবাসের মাধ্যমেই, আর্মেনিয়া উরুগুয়ে সংক্রান্ত দায়িত্ব পালন করে থাকে। একইভাবে যেহেতু আর্মেনিয়াতেও উরুগুয়ের দূতাবাস নেই, তাই ইরান এর রাজধানী তেহরানে অবস্থিত উরুগুয়ের দূতাবাসের নিকট, আর্মেনিয়া সম্পর্কিত বিভিন্ন কূটনৈতিক বিষয়াবলী এবং অন্যান্য কার্যক্রমের দায়িত্ব ন্যস্ত রয়েছে এবং এই দূতাবাসের মাধ্যমেই, উরুগুয়ে আর্মেনিয়ার সাথে কূটনৈতিক সম্পর্ক রক্ষা করে।  তবে দূতাবাস না থাকলেও, দুই দেশেই পরস্পরের অনারারি কনস্যুলেট রয়েছে। উরুগুয়ের রাজধানী মন্টেভিডিওতে, আর্মেনিয়ার একটি অনারারি কনস্যুলেট রয়েছে। অপরদিকে আর্মেনিয়ার রাজধানী ইয়েরেভেনে, উরুগুয়ের একটি অনারারি কনস্যুলেট রয়েছে।   ইতিহাস  থাম্ব|ডান|মন্টেভিডিও এর প্লাজা আমেরিকাতে অবস্থিত ক্রুশ পাথর ১৮০০ এর দশকের শেষ দিকে, উরুগুয়েতে প্রথমবারের মত আর্মেনীয়দের আগমন ঘটে। তবে, ১৯২০ সাল থেকে ১৯৩০ সালের মধ্যে, সবচেয়ে বেশি সংখ্যক আর্মেনীয় উরুগুয়েতে যান। এর অধিকাংশই লেবানন এবং সিরিয়া থেকে উরুগুয়েতে যান। অটোম্যান সাম্রাজ্যর করা আর্মেনীয় গণহত্যা থেকে বেঁচে যাওয়া অনেকেও উরুগুয়েতে গমন করেন।  ১৯৬৫ সালের ২০ এপ্রিল, প্রথম দেশ হিসেবে, উরুগুয়ে, আর্মেনীয় গণহত্যাকে আনুষ্ঠানিকভাবে স্বীকৃতি দান করে।Uruguay Recognizes the Armenian Genocide ১৯৩৯ সালে, আরমেনিয়ান জেনারেল বেনেভোলেন্ট ইউনিয়ন এর উরুগুয়ে শাখা চালু হয় এবং এর অফিস প্রতিষ্ঠা করা হয় উরুগুয়ের রাজধানী মন্টেভিডিওতে।  আর্মেনিয়া পূর্বে অখণ্ড সোভিয়েত ইউনিয়ন এর অংশ ছিল। পরে সোভিয়েত ইউনিয়ন ভেঙ্গে যে ১৫ টি পৃথক এবং স্বাধীন রাষ্ট্রের সৃষ্টি হয়, আর্মেনিয়া তার মধ্যে অন্যতম। ১৯৯১ সালের ২৬ ডিসেম্বর সোভিয়েত ইউনিয়ন বিলুপ্ত হয় এবং আর্মেনিয়া স্বাধীনতা লাভ করে। ১৯৯২ সালের ২৭ মে, আর্মেনিয়া এবং উরুগুয়ের মাঝে আনুষ্ঠানিকভাবে কূটনৈতিক সম্পর্ক স্থাপিত হয়।  ১৯৯২ সালের জুন মাসে আর্মেনিয়ার তৎকালীন রাষ্ট্রপতি, লেভোন তার-পেত্রোসিয়ান এক রাষ্ট্রীয় সফরে উরুগুয়ে যান।  ১৯৯৭ সালে, উরুগুয়ে, আর্মেনিয়ার ইয়েরেভেনে তাদের অনারারি কনস্যুলেট চালু করে। ২০১২ সালের মে মাসে উরুগুয়ের পররাষ্ট্র মন্ত্রী, লুইস আল মাগ্রো লেমেস এক রাষ্ট্রীয় সফরে আর্মেনিয়াতে যান। উরুগুয়ের পররাষ্ট্র মন্ত্রীর এ সফর এখন পর্যন্ত, আর্মেনিয়ায়, উরুগুয়ের সর্বোচ্চ পর্যায়ের সফর   দ্বিপাক্ষিক সম্পর্ক  ১৯৯২ সালে, কূটনৈতিক সম্পর্ক স্থাপিত হওয়ার পর, ব্রাজিল এবং উরুগুয়ে বেশ কিছু দ্বিপাক্ষিক চুক্তি সাক্ষর করেছে। এদের মধ্যে উল্লেখযোগ্য হল, উভয় দেশের কূটনৈতিক এবং সরকারি পাসপোর্টধারীদের ভিসামুক্ত প্রবেশাধিকারের বিষয়ে চুক্তি, সাংস্কৃতিক সমন্বয় চুক্তি, চিকিৎসা এবং ঔষধ খাতে সমন্বয় চুক্তি, অর্থনৈতিক সমনয়ের চুক্তি প্রভৃতি।  তথ্যসূত্র     বিষয়শ্রেণী:আর্মেনিয়ার দ্বিপাক্ষিক সম্পর্ক বিষয়শ্রেণী:উরুগুয়ের দ্বিপাক্ষিক সম্পর্ক
এন্টি টেররিজম ইউনিট (এটিইউ) হচ্ছে উগ্রবাদ ও সন্ত্রাস প্রতিরোধে গঠিত বাংলাদেশ পুলিশের একটি শাখা। বাংলাদেশে কাউন্টার টেররিজমের ন্যাশনাল ইউনিট হিসেবে এটি কাজ করবে।   ইতিহাস  ২০১৭ সালে ২০ সেপ্টেম্বর দেশের বিভিন্ন স্থানে জঙ্গি হামলা বেড়ে যাওয়ায় পুলিশের এই ইউনিটটি সৃষ্টি করা হয় ২০১৮ সালের ফেব্রুয়ারি থেকে এর কার্য্যক্রম শুরু হয়।   কাঠামো  ঢাকায় পূর্বাচুলে এর সদর দপ্তর ও বিভাগীয় শহরে আঞ্চলিক কার্যালয় হবে। সিটিটিসি ও এর আওতায় পরিচালিত হবে। একজন অ্যাডিশনাল আইজি, একজন ডিআইজি, দুই জন অতিরিক্ত ডিআইজি, পাঁচজন এসপি, ১০ জন অ্যাডিশনাল এসপি, ১২ জন সহকারী পুলিশ সুপার (এএসপি) এবং ৭৫ জন ইনস্পেক্টর, ১২৫ জন সাব ইনস্পেক্টর সহ বাকি পদগুলো কনস্টেবল।  এই ইউনিটের বিভিন্ন শাখা হচ্ছেঃ    সোয়াত টিম  ক্রাইম সিন ইনভেস্টিগেশন টিম  বোম্ব বিস্ফোরণ ইনভেস্টিগেশন টিম  ক্রাইসিস ইমার্জেন্সি রেসপন্স টিম  এক্সপ্লোসিভ ডিসপোজাল টিম  কেনাইন স্কোয়াড (ডগ স্কোয়াড)   তথ্যসূত্র   বিষয়শ্রেণী:বাংলাদেশে আইন প্রয়োগ বিষয়শ্রেণী:বাংলাদেশের আইন প্রয়োগকারী সংস্থা
This template creates horizontal lists. Each item in the list may have CSS styles added to it individually, by appending a numbered parameter.   ব্যবহার  প্রাথমিক ব্যবহার  সমস্ত পরামিতি   পরামিতি   Positional parameters (1, 2, 3...) - these are the list items. If no list items are present, the module will output nothing.  class - a custom class for the  tags surrounding the list, e.g. plainlinks.  style - a custom css style for the  tags surrounding the list, e.g. font-size: 90%;.  list_style - a custom css style for the  tags around the list. The format is the same as for the  parameter.  item_style - a custom css style for all of the list items (the  tags). The format is the same as for the  parameter.  item1_style, item2_style, item3_style... - custom css styles for each of the list items. The format is the same as for the  parameter.  indent - this parameter indents the list. The value must be a number, e.g. 2. The indent is calculated in em, and is 1.6 times the value specified. If no indent is specified, the default is zero.   উদাহরণ    আরও দেখুন
আবু বক্কর সিদ্দিক (জন্ম: ১৫ অক্টোবর ১৯৯৩) একজন বাংলাদেশী প্রথম-শ্রেণীর ক্রিকেটার। তিনি বামহাতি ব্যাটসম্যান এবং ধীর গতির বামহাতি অর্থোডক্স বোলার। ২০১৩-১৪ ন্যাশনাল ক্রিকেট লিগে ঢাকা মেট্রোপলিসের হয়ে খেলার জন্য তাকে নির্বাচিত করা হয়। এরপর তিনি খুলনা বিভাগের প্রতিনিধিত্ব করেন এবং ২০১৪ থেকে ২০১৬ পর্যন্ত প্রথম শ্রেণির ক্রিকেট খেলেন। আবু বকর সিদ্দিক ২০১৩-১৪ ন্যাশনাল ক্রিকেট লিগের জানুয়ারি ২০১৪ ম্যাচে ঢাকা মেট্রোপলিসের হয়ে প্রথম শ্রেণির ক্রিকেটে অভিষেক করেন। সেই ম্যাচের প্রথম ইনিংসে তিনি ৮২ বলে ৩৩ রান এবং দ্বিতীয় ইনিংসে ৫৪ বলে ৩২ রান করেন।   তথ্যসূত্র    বহিঃসংযোগ      বিষয়শ্রেণী:কুষ্টিয়া জেলার ব্যক্তি বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:খুলনা বিভাগ থেকে আগত ক্রিকেটার
সোনার বেড়ি ১৯৮৭ সালের বাংলাদেশী প্রামাণ্য চলচ্চিত্র। এটি রচনা এবং পরিচালনা করেছেন তারেক মাসুদ, এবং এর মাধ্যমে পরিচালক হিসেবে তিনি আত্মপ্রকাশ করেন।  এছাড়াও এটি বাংলাদেশের প্রথম ভিডিও প্রামাণ্যচিত্র এবং বাংলাদেশী চলচ্চিত্রে লিঙ্গ সংক্রান্ত বিষয় উপস্থাপনের প্রথম প্রচেষ্টা। প্রামাণ্য চলচ্চিত্রে তৎকালীন বাংলাদেশে নারীদের নিপীড়িত অবস্থার স্বরূপ তুলে ধরা হয়েছে। এটি বাংলাদেশী সমাজে ইসলামিক বিধিবিধানের অধীনে নারীদের দৈনন্দিন অধীনতা চিত্রিত করে।  তথ্যসূত্র  উৎস  বহিঃসংযোগ  বিষয়শ্রেণী:১৯৮৭-এর চলচ্চিত্র বিষয়শ্রেণী:তারেক মাসুদ পরিচালিত চলচ্চিত্র বিষয়শ্রেণী:ইসলাম সম্পর্কে প্রামাণ্য চলচ্চিত্র বিষয়শ্রেণী:সামাজিক সমস্যা সম্পর্কে চলচ্চিত্র বিষয়শ্রেণী:চলচ্চিত্রে লিঙ্গ বিষয়শ্রেণী:বাংলা ভাষার বাংলাদেশী চলচ্চিত্র
ফিল্মি ভারতের একটি চলচ্চিত্রভিত্তিক টিভি চ্যানেল, যার প্রধান কার্যালয় মুম্বইতে অবস্থিত। চ্যানেলটি ২০০৬ সালের ফেব্রুয়ারি মাসের ১২ তারিখে যাত্রা শুরু করে।The Hindu Business Line : "Sahara One's new Hindi film channel to go on air from Feb 12"  অনুষ্ঠানমালা চলচ্চিত্রের পাশাপাশি চ্যানেলটি বিভিন্ন রকম অনুষ্ঠানমালাও প্রচার করে। এগুলো হল:  আজ কি ফিল্মি খবর  বাথরুম সিঙ্গার  বলিউড কা বস  ফিল্মি হট ব্রেক  ফিল্মি স্টক এক্সচেঞ্জ  রকি'স ৯৯  দ্য জাঙ্গল বুক  তথ্যসূত্র  বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:টেলিভিশন স্টেশন বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের চলচ্চিত্র চ্যানেল
তুই শুধু আমার ২০১৪ সালের বাংলাদেশী রোমান্টিক চলচ্চিত্র। চলচ্চিত্রটি পরিচালনা করেছেন রাজু চৌধুরী এবং প্রযোজনা করেছেন মোহাম্মদ আলী। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক, মৌমিতা মৌ আর অন্যান্য ভূমিকায় অভিনয় করেছেন সিনথিয়া, কাজী হায়াৎ সহ আরো অনেক। চলচ্চিত্র টি প্রেক্ষাগৃহে মুক্তি পেয়েছে ৫ সেপ্টেম্বর ২০১৪।   শ্রেষ্ঠাংশে    সাইমন সাদিক - শুভ  মৌমিতা মৌ - মৌ  আলেকজান্ডার বো  সিনথিয়া  কাজী হায়াৎ   মুক্তি  চলচ্চিত্র টি ৫ সেপ্টেম্বর ২০১৪ সালে দেশের বিভিন্ন প্রেক্ষাগৃহে মুক্তি পেয়েছে এবং ইউটিউবেও মুক্ত পেয়েছে।   তথ্যসূত্র    বহিঃসংযোগ      বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
কে ইউ মোহানন একজন ভারতীয় সিনেমাটোগ্রাফার (চলচ্চিত্রের চিত্রগ্রাহক)।   চলচ্চিত্র তালিকা   সিনেমাটোগ্রাফার হিসেবে   রেহনুমা (২০১৭) নির্মাণাধীন  রইস (চলচ্চিত্র) (২০১৬)   এজ সুন্দরা রাত্রিকাল (২০১৪) (১টি গান)   ফুকরে (২০১৩)  তালাশ (২০১২)   সেলুলয়েড ম্যান (২০১২)  মিস লাভলী (২০১২)  উই আর ফ্যামিলি (২০১০) (as Mohanan)   আজা নাচলে (২০০৭)  ডন (২০০৬) (as Mohanan)  জন অ্যান্ড জেন (২০০৫)  ইউ নট? (২০০৪)  সময়: হোয়েন টাইম স্ট্রাইকস (২০০৩)   ফ্রিকি চক্র (২০০৩)   ভালন যা ভার্জন হুয়োনিনী (২০০১)   নওকর কি কামিজ (১৯৯৯)  দ্য ম্যাগনিফিশেন্ট রুইন (১৯৯৭) (TV)  ইংলিশ, আগস্ট (১৯৯৪)  আধি হাকীকত, আধা ফাসানা (১৯৯০)  পুরস্কার  মনোনীত - শ্রেষ্ঠ সিনেমাটোগ্রাফারের জন্যে ফিল্মফেয়ার পুরস্কার (২০১৫) - ''মিস লাভলী  আরো দেখুন ভারতের চলচ্চিত্র ভারতীয় সিনেমাটোগ্রাফার  তথ্যসূত্র   বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:কণ্ণুর জেলার ব্যক্তি বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় আলোকচিত্রশিল্পী বিষয়শ্রেণী:মালয়ালম চলচ্চিত্রের চিত্রগ্রাহক
মুন্সিরহাট রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফুলগাজী উপজেলায় অবস্থিত একটি অব্যবহৃত রেলওয়ে স্টেশন।  ইতিহাস ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে  মুন্সিরহাটসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।  পরিষেবা মুন্সিরহাট রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।  তথ্যসূত্র  বিষয়শ্রেণী:ফেনী জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
থাম্ব|চ্যাপা শুটকি ভুনা চ্যাপা শুঁটকি বাংলাদেশের একটি স্থানীয় খাদ্য। এটি দেশের বিভিন্ন অঞ্চলে বিভিন্ন নামে পরিচিত। যেমন- চ্যাপা, চ্যাপা শুঁটকি, সিধল বা সিদঈল, হিদল (আঞ্চলিক নাম ময়মনসিংহ ও কুমিল্লা অঞ্চল), ব্যারমা (পার্বত্য অঞ্চলে)। এটি ইংরেজি শব্দ Semi-fermented fish নামে বহির্বিশ্বে পরিচিত।  সাধারণত বিভিন্ন প্রজাতির মাছ রোদে শুকিয়ে শুঁটকি উৎপাদন করা হয়। দেশী জাতের মাছের শুঁটকি সবচেয়ে বেশি উৎপাদিত হয় বাংলাদেশের হাওরাঞ্চল। দেশের উত্তর-পূর্বাঞ্চলের দরিদ্র জনগোষ্ঠীর বড় একটি অংশ সনাতন পদ্ধতিতে মাছ প্রক্রিয়াকরণ করে তাদের জীবিকা নির্বাহ করে থাকে। সাধারণত এসব শুঁটকি মাছ দিয়েই চ্যাপা শুঁটকি নামক বিশেষ একটি মৎস্যপণ্য উৎপাদন করা হয়। পুঁটি মাছের শুঁটকি এ পণ্য উৎপাদনের মূল কাঁচামাল হিসেবে ব্যবহার করা হয়। এটি সনাতন পদ্ধতির গাঁজন প্রক্রিয়া দ্বারা প্রস্তুত করা হয় এবং এটি তৈরিতে তেমন কোন প্রযুক্তিগত জ্ঞানের প্রয়োজন পড়ে না। চ্যাপা শুঁটকি আমিষের একটি সহজলভ্য উৎস এবং আমাদের দেশের অনেকেই এর বিশেষ বৈশিষ্ট্য মণ্ডিত স্বাদ এবং গন্ধের জন্য একে খাদ্য হিসাবে ব্যবহার করে থাকে।    চ্যাপা শুঁটকির উপযোগী মৎস্য প্রজাতি  চ্যাপা শুঁটকির জন্য উত্তম প্রজাতি হচ্ছে পুঁটি বা জাঁত পুঁটি।   বাংলাদেশে বেশ কয়েক প্রজাতির পুঁটিমাছ রয়েছে যেগুলো চ্যাপা শুঁটকি তৈরিতে ব্যবহৃত হয়। যথা-   পুঁটি বা জাঁত পুঁটি (Puntius stigma)  তিত পুঁটি (Puntius ticto)  সরপুঁটি (Puntius sarana)  এছাড়াও অন্যান্য প্রজাতির মাছ দিয়েও এ পণ্য তৈরি করা যায়, যেমন-   জাল পুঁটি বা ভাদি পুঁটি, Spot-fin swamp barb, Puntuis sophora  ফাঁসা, Gangetic hairfin anchovy, Setipinna phasa  তেলি ফাঁসা, Scaly hairfin anchovy, Setipinna taty  চাপিলা বা খয়রা, Indian River shad, Gudusia chapra  কটি ইলিশ, Coromandel ilisha, Ilisha   চ্যাপা শুঁটকি তৈরির প্রচলিত পদ্ধতি  শীতকালে যখন জলাশয়ের পানি কমে এসে প্রচুর পুঁটি মাছ ধরা পড়ে তখন মাছ শুকিয়ে প্রথমে শুঁটকি করা হয় এবং পরে আংশিক গাঁজন প্রক্রিয়ার মাধ্যমে চ্যাপা শুঁটকি তৈরি করা হয়।   তথ্যসূত্র   বিষয়শ্রেণী:শুঁটকি মাছ
__NOGALLERY__ চলচ্চিত্রে কাজ করেন এমন ব্যক্তির জন্য, দেখুন অভিনয়শিল্পী, পরিচালক, চিত্রনাট্যকার, প্রযোজক, কুশলী, নির্বাহী, অগ্রদূত, প্রভৃতি, দেখুন :বিষয়শ্রেণী:ভূমিকা অনুযায়ী চলচ্চিত্র ব্যক্তিত্ব। তাদের পেশাগত বিবরণ জন্য, দেখুন :বিষয়শ্রেণী:চলচ্চিত্রনির্মাণ পেশা। চলচ্চিত্র সম্পর্কে লেখা এবং চিন্তাভাবনার জন্য, দেখুন সমালোচনা, তত্ত্ব, শৈলী, ধারা, সাময়িকী, বই, চলচ্চিত্র স্কুল প্রভৃতি, দেখুন :বিষয়শ্রেণী:চলচ্চিত্র তত্ত্ব। চলচ্চিত্র নির্মাণ - কৌশল, স্টুডিও, প্রযোজনা, সম্পাদনা, স্পেশাল এফেক্ট, পরিচ্ছদ পরিকল্পনা, প্রযুক্তি প্রভৃতির জন্য, দেখুন :বিষয়শ্রেণী:চলচ্চিত্রনির্মাণ। গান, সাউন্ডট্র্যাকস বা থিম সঙ্গীতের জন্য, দেখুন :বিষয়শ্রেণী:চলচ্চিত্রের সঙ্গীত'।  বিষয়শ্রেণী:দৃশ্যকলা মাধ্যম বিষয়শ্রেণী:বিনোদন বিষয়শ্রেণী:মাধ্যম বিন্যাস বিষয়শ্রেণী:প্লাস্টিক শিল্পকলা বিষয়শ্রেণী:ভিডিও বিষয়শ্রেণী:ফরাসি উদ্ভাবন বিষয়শ্রেণী:১৯শ শতাব্দীর উদ্ভাবন
কৃষ্ণ সাগর নৌবাহিনী () (ব্ল্যাক সি নেভাল কো-অপারেশন টাস্ক গ্রুপ বা ব্ল্যাকসিফোর নামেও পরিচিত) হল কৃষ্ণ সাগরে পরিচালিত একটি নৌ সহযোগিতা কার্যক্রম। এটি ২০০১ সালে বুলগেরিয়া, রোমানিয়া, ইউক্রেন, রাশিয়া এবং জর্জিয়ার অংশগ্রহণে তুরস্কের উদ্যোগে প্রতিষ্ঠিত হয়।   ইতিহাস  ব্ল্যাকসিফোর ২০০১ সালের ২ এপ্রিলে তুরস্কের ইস্তাম্বুলে অংশগ্রহণকারী দেশগুলোর মধ্যে একটি চুক্তি স্বাক্ষরের মধ্যে দিয়ে যাত্রা শুরু করে। ব্ল্যাকসিফোর প্রতিষ্ঠার মূল উদ্দেশ্য ছিল "কৃষ্ণ সাগরের সামুদ্রিক অঞ্চলে ও এর আশেপাশের অঞ্চলে সহযোগিতামূলক কার্যক্রমের মাধ্যমে নিরাপত্তা ও স্থিতিশীলতা উন্নীত করা, আঞ্চলিক রাষ্ট্রগুলির মধ্যে বন্ধুত্ব এবং ভাল প্রতিবেশী সম্পর্ক জোরদার করা এবং রাষ্ট্রগুলির নৌবাহিনীর মধ্যে আন্তঃকার্যক্ষমতা বৃদ্ধি করা"। এছাড়াও কৃষ্ণ সাগর অঞ্চলে উদ্ধার অভিযান পরিচালন, সামুদ্রিক মাইন পরিষ্কার এবং কৃষ্ণ সাগরের পরিবেশ রক্ষা করাও ছিল ব্ল্যাকসিফোর গঠনের অন্যতম উদ্দেশ্য।  ব্ল্যাকসিফোর প্রতিষ্ঠার পর থেকে বেশ কয়েকটি যৌথ নৌ মহড়া ও কার্যক্রম পরিচালনা করেছে। এটি সর্বপ্রথম তুর্কি কমান্ডের অধীনে ২০০১ সালের ২৭ সেপ্টেম্বর থেকে ১৬ অক্টোবর পর্যন্ত তুরস্কে কার্যক্রম শুরু করে। পরবর্তী কার্যক্রম শুরু হয় ২০০২ সালের আগস্ট মাসে ইউক্রেনীয় কমান্ডের অধীনে ক্রিমিয়া উপদ্বীপের সেভাস্তোপোলে। একইভাবে ব্ল্যাকসিফোর আরও বেশ কিছু কার্যক্রম পরিচালনা করে। তবে বেশ কয়েকবার এটির কার্যক্রম স্থগিত করা হয়েছে। ২০০৮ সালে রুশ-জর্জীয় যুদ্ধের কারণে জর্জিয়া ব্ল্যাকসিফোর মহড়ায় অংশগ্রহণ স্থগিত করে এবং অন্যদিকে রাশিয়াও জর্জিয়ার সাথে একসাথে মহড়ায় অংশ নিতে অস্বীকৃতি জানায়। ২০০৯ সালে বুলগেরিয়ার নেতৃত্বে রাশিয়াসহ অন্যান্য সদস্য দেশের অংশগ্রহণে নৌ মহড়া কার্যক্রম পরিচালিত হয়। যদিও ওই মহড়ায় জর্জিয়া অংশগ্রহণ করেনি। রাশিয়াও জর্জিয়ার অংশগ্রহণের বিরোধী ছিল। ২০১৩ সালের ১৪ আগস্ট থেকে ৩ সেপ্টেম্বর পর্যন্ত ব্ল্যাকসিফোরের একুশতম কার্যক্রম ইউক্রেনের কমান্ডে পরিচালিত হয়। এটিই ছিল এই গ্রুপের সর্বশেষ সফল মহড়া কার্যক্রম।  ২০১৪ সালে রাশিয়া-ক্রিমিয়া এবং দোনবাসের যুদ্ধের ফলে ব্ল্যাকসিফোরের অংশীদারিত্ব কার্যক্রম কার্যকরভাবে স্থগিত করা হয়েছিল। ২০১৪ সালের জুলাই মাসে রাশিয়া অভিযোগ করে যে, ইউক্রেন রাশিয়াকে ব্ল্যাকসিফোর থেকে বাদ দেয়ার চেষ্টা করে এবং ব্যর্থ হয়। ২০১৫ সালে তুর্কি বাহিনীর কর্তৃক একটি রাশিয়ান বিমান ভূপাতিত হওয়ার পরে রাশিয়া তার ব্ল্যাকসিফোর সদস্যপদ স্থগিত করে। এই ঘটনার পরে রাশিয়ার প্রতিরক্ষা মন্ত্রণালয় তুরস্কের সঙ্গে সব ধরনের সামরিক যোগাযোগ বন্ধ করার ঘোষণা করেছিল।   তথ্যসূত্র    আরও পড়ুন         বহিঃসংযোগ    ব্ল্যাকসিফোরের বছর ভিত্তিক আলোচনা  বিষয়শ্রেণী:রুশ নৌবাহিনী বিষয়শ্রেণী:রুশ সশস্ত্র বাহিনী
লালগঞ্জ () ভারতের বিহার রাজ্যের বৈশালী জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪২ মিটার (১৩৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে লালগঞ্জ শহরের জনসংখ্যা হল ২৯,৮৪৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫১%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে লালগঞ্জ এর সাক্ষরতার হার বেশি।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
কানাডার প্রধানমন্ত্রী () কানাডার সরকার প্রধান। ওয়েস্টমিনস্টার সিস্টেমের অধীনে, প্রধানমন্ত্রী নির্বাচিত হাউস অফ কমন্সের সংখ্যাগরিষ্ঠের আস্থা নিয়ে শাসন করেন; যেমন, প্রধানমন্ত্রী সাধারণত সংসদ সদস্য (এমপি) হিসাবে বসেন এবং বৃহত্তম দল বা দলগুলির একটি জোটের নেতৃত্ব দেন। প্রথম মন্ত্রী হিসেবে, প্রধানমন্ত্রী মন্ত্রিসভা গঠনের জন্য মন্ত্রীদের নির্বাচন করেন।  টীকা    তথ্যসূত্র    আরও পড়ুন                   বহিঃসংযোগ    Official government website of the Office of the Prime Minister  Prime Minister of Canada on YouTube  Library of Parliament of Canada  Canada's Best Prime Ministers: 2011 Maclean's article    বিষয়শ্রেণী:কানাডা সরকার বিষয়শ্রেণী:১৮৬৭-এ কানাডায় প্রতিষ্ঠিত বিষয়শ্রেণী:ফরাসি ভাষার লেখা থাকা নিবন্ধ
220px অ্যাশলি রলিজাবেথ ফ্লেয়ার (জন্ম এপ্রিল ৫, ১৯৮৬) একজন আমেরিকান পেশাদারি কুস্তিগির। তিনি ডাব্লিউডাব্লিউই এর সাথে চুক্তিবদ্ধ, সেখানে তিনি রিং নাম শার্লট হিসেবে কুস্তি লড়েন এবং তিনি বর্তমান ডাব্লিউডাব্লিউই ডিভাস চ্যাম্পিয়ন। এটা তার ডিভাস চ্যাম্পিয়ন হিসেবে প্রথম রাজত্ব।  তিনি ডাব্লিউডাব্লিউই হল অব ফেমার রিক ফ্লেয়ার এর কন্যা এবং ড্যাভিড ফ্লেয়ার  এবং রিড ফ্লেয়ার এর বোন।. ২০১৪ সালে, প্রো রেসলিং ইলস্ট্রাটেড কতৃক তার  রকি অব দ্য ইয়ার নামকরণ করা হয়েছিল। আরো পড়ুন,,,,,,
বিরাপট্টি রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল বিআরপিটি।  অবস্থান   স্টেশন উত্তর প্রদেশের বিরাপট্টিতে অবস্থিত। এই স্টেশন থেকে পরবর্তী স্টেশন হল - বাবতপুর রেলওয়ে স্টেশন এবং পূর্ববর্তী স্টেশন হল শিবপুর রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি ও পানীয় জলের ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ১৩ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  বিরাপট্টি রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল